MUNICIPIUL SATU MARE

CABINET PRIMAR

Nr. 10365/14.02.2023

 Kereskényi Gábor, Pimar al Municipiului Satu Mare,

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ”aprobarea scoaterii din funcțiune în vederea demolării a unor construcții aferente ”Bazei sportive stadion”, situate în municipiul Satu Mare, str. Zefirului, fn“, proiect în susținerea căruia formulez prezentul,

 **REFERAT DE APROBARE**

 Prin H.G. nr. 1092 din 31.08.2022 s-a aprobat trecerea din domeniul public al statului şi administrarea Ministerului Educaţiei, prin Inspectoratul Şcolar Judeţean Satu Mare, în domeniul public al municipiului Satu Mare, judeţul Satu Mare a imobilului ”Bază sportivă Stadion” situat în municipiul Satu Mare str. Zefirului, fn. iar în urma verificărilor efectuate cu privire la starea construcțiilor s-a constatat faptul că acestea se află în stare avansată de degradare neprezentând siguranță în exploatare.

 Urmare a celor de mai sus în vederea amenajării bazei sportive se propune demolarea construcțiilor existente și valorificarea materialelor rezultate după caz, în conformitate cu prevederile H.G. nr. 841/23.10.1995 privind procedurile de transmitere fără plată și de valorificare a bunurilor aparținând instituțiilor publice, cu modificările și completările ulterioare.

 Ținând cont de cele de mai sus menționate și de faptul că se impune eliberarea amplasamentului necesar realizării unei baze sportive care să poată fi exploatată în condiții de siguranță raportat și la prevederile art. 129 alin. (2) lit. c) din Codul Administrativ, cu modificările și completările ulterioare, potrivit cărora consiliul local are atribuții în administrarea domeniului public/privat, supun spre analiză şi aprobare Consiliului Local al Municipiului Satu Mare prezentul proiect de hotărâre.

 **INIŢIATOR PROIECT**

 Primar

 Kereskényi Gábor

Faur Mihaela/2ex